钦定古今图书集成/明伦汇编/家范典/第085卷 > 《为顾彦先赠妇二首》前人
## 钦定古今图书集成/明伦汇编/家范典/第085卷 > 《为顾彦先赠妇二首》前人

《辞家远行游》，悠悠三千里。京洛多风尘，素衣化为缁。
修身悼忧若，感念同怀子。隆思乱心曲，沈欢滞不起。
欢沈难克兴，心乱谁为理。愿假归鸿翼，翻飞游江汜。
东南有思妇，长叹充幽闼。借问叹何为，佳人眇天末。
游宦久不归，山川修且阔。形影参商乖，音息旷不达。
离合非有常，譬彼弦与筈。愿保金石躯，慰妾长饥渴。